GiliGold/VAD_KnessetCorpus huggingface dataset:
רוני טלמור: השאלה היא, מה יכול לטעון אדם אחר.
רוני טלמור: הרי הגנה על השם מכוח חוק נדרשת אם יכולה להיטען טענה על ידי גורם שלישי כלשהו, שהשמירה הזו לא תקינה מבחינה משפטית.
דוד רותם: היום מה שקורה הוא לא תקין מבחינה משפטית.
דוד רותם: מכוח מה הם עושים את זה?
דוד רותם: אם אני מגיש בקשה לרישום עמותה ושבועיים אחר כך את אומרת לי שהשם תפוס, אין לך שום אסמכתא משפטית לזה.
דוד רותם: אם אני אגיש עתירה, הרשם יפסיד.
גלי גרוס: אני לא חושבת.
גלי גרוס: אני חושבת,שכן יש פה נוהל מנהלי גם מבחינת איך שזה עובד.
גלי גרוס: העמותה מקבלת מספר רישום, והיא מתחילה לעבוד לפיו.
דוד רותם: ומודיעים לה שאסור לה להשתמש בשם או במספר.
דוד רותם: כלומר, זה בעצם כלום.
גלי גרוס: אבל היא כן נמצאת בתהליך.
דוד רותם: זו אפילו לא הבטחה מנהלית לשמור לי על השם.
גלי גרוס: החשש שלי הוא, שאם אנחנו עכשיו נכתוב את זה במפורש בחוק, זה ישליך בוודאות על הנושא של הרישום.
דוד רותם: היום אין שום בסיס חוקי למה שהם עושים, אלא אם כן תגיד לי אביטל אחרת.
גלי גרוס: זה לא מעוגן במפורש בחוק.
אביטל שרייבר: לא זכור לי מקרה, שבו בדיוק במהלך בקשה לרישום היה תאגיד אחר שהתעקש בדיוק על אותו שם.
אביטל שרייבר: זה לא קרה.
דוד רותם: אתם אומרים לי, שכיוון שאף פעם לא נתקלתם בזה אז אין בעיה.
דוד רותם: פה זה ייקח יותר זמן, ופה מדובר בדברים שיתפרסמו בתקשורת.
דוד רותם: לפעמים אנשים תופסים אתר באינטרנט עם שם ואחר כך מוכרים אותו.
גלי גרוס: אני בכל זאת חושבת שיש בעיה להסדיר רק את זה ולא את הבקשה לרישום.
גלי גרוס: אני חוששת מההסדרה הזו גם מההיבט של מול בקשה לרישום, וגם מול שיקול דעת מנהלי ודרכי עבודה לגבי תאגידים אחרים: שמות של מפלגות וכו'.
דוד רותם: שם של מפלגה כתוב במפורש בחוק.
גלי גרוס: אביטל הפנתה את תשומת לבי, שבסעיף 4 לחוק העמותות יש הוראה מפורשת שאי אפשר לקחת שם של עמותה שנמצאת בתהליכי רישום.
דוד רותם: אז צריך להוסיף פה "או בהליכי מיזוג".
זבולון אורלב: תעשה פה תיקון עקיף לחוק העמותות?
דוד רותם: אני מתקן את חוק העמותות.
גלי גרוס: אני לא חושבת שיש הוראה מקבילה בחוק החברות.
איתן צחור: אולי אפשר לכתוב שבתי המשפט יראו בזה הליך מהיר או הליך מקדמי?
דוד רותם: אני אנחה את בתי המשפט?
זבולון אורלב: אני חולק על היו"ר.
דוד רותם: אני לא מנחה את בית המשפט.
זבולון אורלב: האם הם יכולים לקבוע דיון לעוד שנתיים?
דוד רותם: אני לא מנחה את בתי המשפט.
דוד רותם: השופט משה גל יקבל עוד מעט סמכות לנייד תיקים, והוא ינייד אותם לפי הלחץ והכל יהיה בסדר.
דוד רותם: אני מבקש מכם לא לתקוף את מערכת בתי המשפט.
גלי גרוס: לגבי תהליכי המיזוג, צריך להתאים את הנוסח.
גלי גרוס: לא מדובר בעמותה שנמצאת בתהליכי מיזוג.
גלי גרוס: לא את השם של העמותה אנחנו רוצים לשמור, אלא את השם שהיא מבקשת שיהיה לה לאחר המיזוג.
גלי גרוס: אנחנו נצטרך להתאים את הנוסח.
גלי גרוס: יכול להיות שצריך להוסיף במסגרת הצעת המיזוג, שאחד הפרטים שהיא צריכה לציין זה השם המבוקש.
איתן צחור: שזה יהיה הדדי.
גלי גרוס: אני צריכה לבדוק ברשם החברות, את השם שיש לחברה לתועלת הציבור, האם הוא נשמר במסגרת הליך של בקשת רישום, שם הבקשה נדונה הרבה יותר מהר.
גלי גרוס: אני לא חושבת שיש הוראה מקבילה בהקשר הזה.
איתן צחור: אני מדבר על אותו סעיף שאביטל ציינה.
גלי גרוס: אבל השם של חברה לתועלת הציבור לא מוסדר לפי חוק העמותות.
דוד רותם: ה צ ב ע ה בעד – 2 נגד –אין נמנעים –אין ההצעה התקבלה תודה רבה, הישיבה נעולה.
דוד רותם: שלום לכולם.
דוד רותם: תסבירו לי מה אתם רוצים.
דוברת: בהתאם לשינויים הארגוניים והפרדת מערכת ההוצאה לפועל והמרכז לגבית קנסות ממערכת בתי המשפט נצרכנו לעשות שינויים בחוק המרכז כדי לבטל את השייכות למערכת בתי המשפט.
דוברת: בסעיף 1 לחוק המרכז ישנה כפיפות למנהל בתי המשפט, שאותה ביקשנו לבטל.
דוברת: לא הכנסנו את המינוח "מנהל בתי המשפט" במנהל רשות האכיפה והגביה מהטעם שהוא לא אורגן שקיים בחוק.
דוברת: דנו בנושא הזה עם משרד המשפטים והגענו למסקנה שמאחר וזה לא אורגן שקבוע בחוק, די בביטול הכפיפות בהבהרה בדברי ההסבר שהכפיפות היא למנהל רשות האכיפה והגביה.
דוברת: בסעיף 5ג מאחר והיה כתוב:
דוברת: עובד הנהלת בתי המשפט שדן בהפחתת תוספות פיגורים, היה צורך לעשות את השינוי שהעורך דין שדן בהפחתות תוספות פיגורים יהיה עורך דין שאינו שייך להנהלת בתי המשפט.
דוברת: מאחר ולא רצינו לכתוב שזה עורך דין של המרכז לגבית קנסות כי הוא שייך לרשות האכיפה והגביה, החלטנו בשיתוף פעולה - -
דוד רותם: את זה לא תפריטו במכרז, אני מקווה.
דוד רותם: אפרופו כל יתר הדברים שאתם מנסים להפריט במכרזים, שלדעתי זה דבר חמור ביותר.
דוד רותם: בעצם לקחתם לעצמכם סמכויות שאתם לא מסוגלים לבצע ועכשיו אתם מנסים להוציא את זה בדרכים עקיפות החוצה.
דוברת: יש לזה פנים לכאן ולכאן, זה לא שייך לפה אבל - -
דוד רותם: את יודעת, יש לי זיכרון וביום בהיר אחד אני אשים לכם את זה על השולחן.
דוד רותם: אדוני, יש איזה שהן בעיות?
אריאל לנגה: לא.
דוד רותם: אם כך, זה אושר פה אחד.
דוד רותם: על סדר היום - תקנות המרשם הפלילי (שינויים בתוספת הראשונה והשלישית).
דוד רותם: אני מציע לגמור את התקנות האלה היום.
דוד רותם: כל פעם כאשר אני חושב על התקנות האלה אני גוזר גזירות חדשות אז כדאי לגמור אתן היום, כדי שייגמר לכם הסיוט הזה.
דוד רותם: משטרת ישראל- מתי תהיה לכם אפשרות מחשובית לסווג בין תיקים שהוגש בהם כתב אישום ובין תיקי חקירה שנחקרים כבר 200 שנה?
זהבה לייב: בעקבות הדיון האחרון בוועדת החוקה נעשה דיון מחודש במשטרה, בנושא.
זהבה לייב: נמצא שלא ניתן להתחייב על מועד כניסתה לפעולה של מערכת חדשה.
זהבה לייב: מה שקורה שיש פרסומים על קיצוצים צפויים בתקציב של המשרדים השונים- ביניהם של המשטרה, ולכן לא ניתן להעריך את השינויים שייעשו בסדרי העדיפויות.
זהבה לייב: התקנות, בנוסח העכשווי, מותאמות ליכולות העכשוויות של המשטרה.
זהבה לייב: אין למשטרה יכולת טכנולוגית כרגע להיערך להכנסת הגבלות כלשהן, סייגים כלשהם, לנוסח הקיים של התקנות.
דוד רותם: כמה כסף זה צריך לעלות?
דוד רותם: אני בתוך דקה מסדר לכם את התקציב.
דוד רותם: אני אראה לך אפילו איך.
דוד רותם: כמה זה צריך לעלות?
זהבה לייב: אני לא יודעת.
דוד רותם: מיליון?
זהבה לייב: אפשר לבדוק את זה.
דוד רותם: בואו נעשה דבר פשוט:
דוד רותם: לשכת עורכי הדין, אתם רוצים לקבל מידע?
דוד רותם: בואו נגיד כך: אני לא אתן לכם תיקי חקירות שלא הוגש כתב אישום.
דוד רותם: אם אתה אומר לי שחשוב לכם לקבל במה הוגשו כתבי אישום - -
אורן פרסקי: זה חשוב לעם ישראל.
דוד רותם: אז בואו תתרמו לעם ישראל.
דוד רותם: למשטרה אין תקציב.
דוד רותם: כמה אתם מוכנים לשלם כדי לסדר להם את המחשב?
דוד רותם: נעבור פה גוף-גוף.
דוד רותם: בנק ישראל זה גוף עשיר, הוא ייתן לכם הרבה כסף ונפתור את הבעיה.
דוד רותם: לשכת עורכי הדין – גם לא חסר לה, אני יודע כמה משלמים שם אגרה שנתית.
דוד רותם: איך אני פותר את זה?
דוד רותם: פעם עוד הייתי רואה דברים כאלה.
דוד רותם: הרי המב"דים מופיעים לחוד והתיקים מופיעים לחוד.
דוד רותם: מה הבעיה לחתוך את הדף?
דוד רותם: את מוציאה את זה מהמחשב, וחותכת את הדף.
זהבה לייב: על מה אדוני מדבר?
זהבה לייב: אי מסירת מב"דים בכלל?
זהבה לייב: או הכנסת הגבלות לגבי מב"דים?
דוד רותם: רק מב"דים שהוגש בהם כתב אישום.
דוד רותם: מב"דים סתם –לא, אני לא מדבר עליהם.
זהבה לייב: אז אני חוזרת ואומרת: אנחנו, היום, יכולים לתת לגופים המוצעים החדשים רק את המידע שאנחנו מוסרים לגופים הקיימים, ללא הגבלות חדשות.
זהבה לייב: אנחנו לא מסוגלים כיום לעשות את זה.
דוד רותם: אתם לא מסוגלים לחתוך את הדף?
דוד רותם: המב"דים מופיעים בנפרד.
זהבה לייב: אבל ההגבלות זה לא רק עניין של למסור מב"דים או לא, זה הגבלות, זה הגבלות לפי תקופות.
דוד רותם: תענה לי קודם רק על מה שאני שואל: אני לא רוצה למסור מב"דים, אלא אם מוגש בהם כתב אישום.
זהבה לייב: אני לא יכולה ליישם את ההגבלה הזו.
זהבה לייב: כרגע, היכולות הטכנולוגיות לא מאפשרות לי ליישם את זה, וכרגע, המשטרה לא יכולה להתחייב על מועד שבו תכנס המערכת החדשה לפעולה, ששם אפשר יהיה - -
דוד רותם: פרופ' קנאי, אני רואה שזה לא מוצא חן בעינייך.
רות קנאי: אני מצטערת שלא עשיתי פנים אדישות לחלוטין.
דוד רותם: האם הדרישה שלי, לדעתך, היא דרישה סבירה?
דוד רותם: אנחנו יודעים שתיקי חקירות עשויים להימשך שנים.
דוד רותם: תיק יכול להיסגר והמב"ד יישאר שם.
דוד רותם: אני לא יכול להיות נהג מונית, כי כבר עשר שנים חוקרים אותי.
רות קנאי: כמו שאמרתי בישיבות הקודמות בוועדה, אנחנו המלצנו לחתוך, ואמרנו שמב"דים שבהם הוגש כתב אישום - -, מב"דים שעדיין לא הוגש בהם כתב אישום יימסרו, לפי ההוראות בתקנות מתשנ"ח.
רות קנאי: וגם לגבי גופי סעיף 6- בתקופה הקצרה ביותר.
רות קנאי: כלומר, הקצבנו זמנים לזה.
רות קנאי: בתור יושב ראש ועדה, לומר מה שהוועדה החליטה – אני יכולה רק את זה.
דוד רותם: משרד המשפטים – איך עוברים את הנהר בלי להירטב?
גבריאלה פיסמן: אני חייבת לומר שמהותית, ההצעה של אדוני אינה מתיישבת עם התפיסה שלנו וגם מתיישבת עם ההמלצות של ועדת קנאי.
גבריאלה פיסמן: יש כאן איזשהו נתון של בעיה פרקטית שקשה להתעלם ממנו.
גבריאלה פיסמן: ניסינו למצוא מוצא במהלך השבוע האחרון, התיקשנו למצוא מוצא.
גבריאלה פיסמן: ברגע שהמשטרה לא מסוגלת לקבל התחייבות לגבי מועד, אז קשה למצוא איזשהו מוצא מהעניין הזה.
גבריאלה פיסמן: השאלה אם יש לוועדה איזושהי הצעה שלא חשבנו עליה, כי אני מודה, שוב - -
דוד רותם: אם היו אומרים לי סכום כסף – תאמינו לי, הייתי הולך לשר האוצר, לשר לביטחון פנים.
דוד רותם: חברה', מדובר פה – במה?
דוד רותם: ב-2-3 מיליון שקל?
דוד רותם: כאשר אנחנו מדברים פה במשהו שהוא כל כך קריטי.
דוד רותם: לא יודעים בכלל כמה ואיך, וזמן וקיצוצים וכו'.
דוד רותם: אני לא יכול לפתוח מידע כזה לחצי העולם בלי המגבלות האלה, אני לא יכול.
דוד רותם: עד כדי כך זה מגיע, שאני לא אאשר את התקנות.
דוד רותם: אני אמליץ לכם לקחת את התקנות ולהכין אותן מחדש.
גבריאלה פיסמן: אם זו עמדת הוועדה אנחנו נבקש להשהות את הדיון, לחזור לשר המשפטים ולהתייעץ אתו איך להתנהל הלאה, כי יש פה קושי פרקטי למרות שמהותית, שוב- אנחנו מסכימים עם אדוני לחלוטין.
דוד רותם: כי אם כולם היו גופי חקירה, אז הייתי -- אבל אני לא יודע, אני לא ישן מזה.
גבריאל פיסמן: אנחנו לא מדברים על כל הגופים - -
דוד רותם: גופי חקירה וביטחון – אין לי אתם בעיה.
דוד רותם: אני יכול לאשר אותם בדקה, כי הם – גם לא איכפת לי שיידעו שנגד איש מסוים התנהלה חקירה או מתנהלת חקירה.
דוד רותם: אבל לגבי גופים אחרים, לתת להם- - - ואנחנו יודעים טוב מאד כמה זמן חקירות נמשכות, ואנחנו יודעים מה קורה עד שזה נמחק ועד שסוגרים את התיק.
דוד רותם: אני לא רוצה לתת את זה לכל העולם, כי אני הרי כבר יודע שההדלפות הן כמעט אוטומטיות.
גבריאלה פיסמן: מעבר לזה שאנחנו ברמה העקרונית מסכימים, לעניין הפרטים – יש עוד עבודה לעשות.
גבריאלה פיסמן: לעניין קביעת התקופות, אנחנו, כמשרד המשפטים נבקש לקחת את הגופים ולבחון האם צריך לעשות אבחנה בין הגופים, בין סוגי עבירות – בין עוון לפשע, כפי שקיים היום בתקנות, וזו עבודה שאנחנו נצטרך לעשות אותה לקראת תיקון החוק.
גבריאלה פיסמן: לגבי הגבלת מידע על מב"דים שלא הוגש בהם כתב אישום – יכול מאד להיות שאנחנו נבקש להתאים את זה או לסוגי עבירות או לתיקון – יש לנו הצעה לקביעת משך זמן חקירה במסגרת תקנות מכוח חוק חקירת חשודים.
דוד רותם: עכשיו הינחת פה פצצה.
דוד רותם: רק תגידי – מתי זה מגיע אלי?
דוד רותם: הגבלת זמן חקירה?
דוד רותם: מתי זה מגיע?
דוד רותם: כי אני מבטיח לכם – שבוע אחרי שזה מגיע לשולחן הזה, הדיון ייקבע ל – 8 בבוקר ולא מסתיים עד שהתקנות מאושרות.
דוד רותם: נדון 24 שעות ברציפות עד שהדיון יסתיים.
גבריאלה פיסמן: זה נושא אחר, יש הצעת חוק לתיקון חוק חקירת חשודים, שהיתה בפני ועדת החוקה בכנסת הקודמת וגם בכנסת לפני כן, אם אני לא טועה.
גבריאלה פיסמן: ועדת החוקה לא קידמה את ההצעה מסיבות שלא קשורות לאותם כללים אבל היא גם לא הסכימה לקדם את הכללים.
גבריאלה פיסמן: זה נושא סבוך - -
דוד רותם: על שולחן הוועדה הזו?
דוד רותם: לא בכנסת הנוכחית.
גבריאלה פיסמן: לא בכנסת הנוכחית ולא מטעמים שקשורים ב - -הספציפי הזה של משך זמן חקירה.
גבריאלה פיסמן: אני אשמח להסביר בהזדמנות מה בדיוק היה שם, מה היו ההתנגדויות.
דוד רותם: מה את מציעה לי לעשות?
גבריאלה פיסמן: אני הייתי שמחה אם היה מועד שהמשטרה תוכל לעמוד מאחוריו.
גבריאלה פיסמן: מאחר שהדבר הזה לא עומד כרגע על הפרק - - -
דוד רותם: אני לא מסכים עם מה שאת אומרת.
דוד רותם: אם היו אומרים לי כמה כסף זה עולה, ואני מניח שאפשר, משטרת ישראל.
דוד רותם: אפשר לכמת.
זהבה לייב: תראה, אדוני, זה באמת תלוי תקציב, אבל ברור שמעורבים בזה עוד דברים.
זהבה לייב: אתה חושב שאתה יכול, ופתאום אתה נתקל בבעיה.
זהבה לייב: כדי להרים את המערכת אתה צריך לעשות שינויים גם במערכות אחרות.
זהבה לייב: זה הכל ביחד, כשהתקציב הוא, באמת, חלק גדול בזה.
זהבה לייב: אבל זה לא רק, אדוני.
זהבה לייב: ואת התקציב אני לא יכולה להעריך.
זהבה לייב: כשיתקבל התקציב, תעשה המשטרה הערכה מחדש של סדרי עדיפויות, לפי מה שיש לה.
דוד רותם: אני מביא תקציב.
דוד רותם: אני מביא לכם תקציב רק לעניין הזה.
דוד רותם: או שלעניין הזה – או שלא יהיה את הכסף.
דוד רותם: אני רק צריך לדעת כמה כסף להביא לכם.
זהבה לייב: אני אוכל לבדוק, אדוני.
דוד רותם: זה מה שאני מבקש, אם אפשר לבדוק, כי אני אומר לך – אני אלך לשר המשפטים, אלך לשר לביטחון פנים ולשר האוצר, ואומר להם: רבותיי, אם אתם רוצים לפתור את הבעיה פה, והיא חשובה, וצריך לפתור אותה, ואני לא מעריך שזה מי-יודע-כמה.
דוד רותם: ראיתי כבר, אפילו בהנהלת בתי המשפט, לפתור שם את בעיות המחשב, זה לא סכומים כאלה גדולים ולא כל כך הרבה זמן.
זהבה לייב: בסדר, אבל אני מדגישה שכדי להקים מערכת כזו מורכבת צריך לעשות שינויים במקביל, בהרבה מערכות במשטרה.
זהבה לייב: זה גם, כמובן, תלוי משאבים, אבל גם – לפעמים יכולות להיות תקלות, הדברים לא מסתדרים.
זהבה לייב: קשה מאד לעשות צפי ולהתחייב על מועד.
זהבה לייב: אדוני, בעצם, מבקש התחייבות על מועד, וזה, כהפקת לקחים מהעבר, אנחנו יודעים שמאד מאד קשה, וזה לא רק במאה אחוז תלוי תקציב.
זהבה לייב: כמובן שתקציב בהחלט יועיל ויקדם את העניינים.
קריאה: אם לא יהיו מועדים- מתי זה יהיה?
דוד רותם: לא יהיה.
23591: אני רק רוצה להעיר שזה לא סותר את זה שאפשר לאשר את הדברים האחרים – אם יש הסכמה שלא צריך - -
דוד רותם: בואו נתחיל לעבור ונראה איפה יש הסכמה ומה שמים בצד.
דוד רותם: בואו נלך ככה- בתוספת הראשונה לחוק - -
23591: פרטים ד ו – ד(1)- אני חושב שאין מחלוקת.
דוד רותם: אין בעיה, אפשר לאשר אותם.
23591: פרט ה – ההצעה של היועץ המשפטי היא כן להכניס פה את הסייג.
23591: מדובר פה בעצם על גוף העסקה.
דוד רותם: ה ו-ו.
23591: פרט ו' – אמנם ההצעה הראשונית של משרד המשפטים היתה רק לתקן תיקון טכני לגבי עניין של שירות בתי הסוהר, אבל מבחינה מהותית, אחרי שהוועדה כבר דנה בעינין והחליטה שלגבי גופי העסקה יש היגיון וטעם להוסיף את הסייג הזה, אז חשבנו שנכון יהיה להוסיף את הסייג הזה גם לפרט ו'.
דוד רותם: יש הבדל בין סוהרים לבין עובדים של זכיין.
דוד רותם: מכיוון שאנחנו מורידים את הזכיין - -
גבריאלה פיסמן: לא, עובדי זכיין נמצאים בסעיף.
דוד רותם: אנחנו מורידים אותם, לא?
23591: לא, הכוונה היא לעובדים של - -
גבריאלה פיסמן: בתוספת הראשונה יש את הסיפה שמתייחסת להכל.
גבריאלה פיסמן: אנחנו דיברנו בדיון הקודם על התוספת השלישית.
דוד רותם: לא, בואי נדבר קודם על התוספת הראשונה.
גבריאלה פיסמן: לבתי סוהר בניהול פרטי.
דוד רותם: את זה אתם מורידים.
דוד רותם: מה זה "עובדי זכיין"?
דוד רותם: זה עובדי זכיין של בתי הסוהר - -
דוד רותם: אז אם ככה זה רק לגבי סוהרים.
23591: אבל ההצעה של התוספת הזו היא לא רק לגבי סוהרים – לגבי כל - - נציב שירות המדינה ועובדי המדינה.
דוד רותם: זה גם לגבי עובדי מדינה?
23591: כן, כן.
23591: פרט ו' כולל – עובדי שירות המדינה: מנהל לשכת הנשיא, יושב ראש הכנסת, וכו', וכו', ובין היתר גם נציב שירות בתי הסוהר.
דוד רותם: אז זה צריך להיות גם לגביהם.
דוד רותם: אני רוצה להיות מורה, ויש נגדי איזה שהוא תיק תלוי ועומד.
דוד רותם: אני רוצה להיות עובד מדינה ויש לגבי איזשהו תיק, שזרקתי אשפה בחצר של השכן שלי וכתוצאה מזה נפתח לי תיק.
דוד רותם: זה לא צריך לפסול אותי לעולם ועד.
בני פולצ'ק: ההסתייגות של אדוני היתה לגבי נציב שירות המדינה.
דוד רותם: לגבי כולם.
דוד רותם: זה אותו סעיף.
דוד רותם: הכניסו את כולכם באותו סעיף.
23591: הפרט הבא, פרט ו (1), לפני שניגע בעניין של הסייג רק רציתי לציין שבעקבות הערות - -
גבריאלה פיסמן: אני רוצה לומר רק שהגבלה לפרט ו כבר נעשתה בתקנות הקיימות- תקנות המרשם הפלילי, כללי מסירת מידע בידי משטרת ישראל.
גבריאלה פיסמן: אין צורך להתייחס לזה.
דוד רותם: שזה רק מה שהוגש כתב אישום?
גבריאלה פיסמן: יש שם אבחנה בין פשע שעבר בגיר לעוון שעבר בגיר, וגם סייג שאינו מייחס להעסקה בתפקיד מסווג.
דוד רותם: השאלה מה מקבלים.
גבריאלה פיסמן: מה שמקבלים בפועל זה מה שהמערכת היום מסוגלת לתת.
דוד רותם: אבל אני רוצה לסייג.
גבריאלה פיסמן: אבל הסייג כבר קיים.
גבריאלה פיסמן: הוא לא מיושם בגלל היכולות המוגבלות של המערכת.
דוד רותם: בכלל לא מקבלים.
דוד רותם: את אומרת לי שמשטרת ישראל נותנת להם את מה שאסור לתת להם כי לא מקיימים את הסייג, כי המערכת לא עובדת.
גבריאלה פיסמן: מקבלים היום מב"דים - -
דוד רותם: למרות שיש סייג בחוק, שלא לתת להם מב"דים.
גבריאלה פיסמן: יש סייג בתקנות.
דוד רותם: יש סייג בתקנות, וכתוב בתקנות לא לתת להם, ונותנים להם.
גבריאלה פיסמן: הם לא מסוגלים ליישם את התקנות.
דוד רותם: אתמול נסעתי ועצר אותי שוטר, ואמר לי – אדוני, זה נתיב לתחבורה ציבורית.
דוד רותם: אמרתי לו – השעה היא 1 וחצי בלילה, אין תחבורה ציבורית.
דוד רותם: אז עכשיו אני יודע מה אני אטען על זה בבית המשפט.
דוד רותם: אני אגיד שאי אפשר ליישם את התקנות.
דוד רותם: אני לא מבין: אם אין אפשר ליישם את התקנות, פירושו של דבר שלא נותנים כלום.
דוד רותם: לפתוח תיק חקירה למשטרה.
דוד רותם: אני לא מבין את זה, באמת.
דוד רותם: זה דבר ש -
זהבה לייב: אדוני, התקנות ההן, שהמשטרה לא יכולה ליישם, לא חלות על סעיף 6.
זהבה לייב: אז ליצור אנומליה, שגופים שמנויים על סעיף 6 כן מקבלים מב"דים, כי אין להם הגבלה כזו, ודווקא הגופים בתוספת ה - -
דוד רותם: מי קבע את התקנות?
דוד רותם: את התקנות האלה שיוצרים בהן אנומליה- מי קבע?
דוד רותם: המשטרה, או המחוקק?
זהבה לייב: המחוקק.
דוד רותם: אז תבואו למחוקק ותגידו שאתם לא יכולים.
דוד רותם: אבל כשאני קובע משהו, אתם לא תחליטו שזה אנומליה ולכן אתם לא מבצעים את זה, ואתם תעשו משהו אחר.
דוד רותם: אני אומר לך שוב.
דוד רותם: זה כל פעם קורה לי מחדש, ואתם לא יודעים כמה זה מוציא אותי מדעתי.
דוד רותם: אם את לא יכולה לעמוד בתקנות, אז את אומרת: אני לא יכולה לתת כלום.
גבריאלה פיסמן: זה מה שהמשטרה אמרה, אגב – זה נקבע עם דחיית תחילה לתקופה ממש - -
קריאה: 4 שנים ומאז עברו עוד 7 שנים .
קריאה: ביקשנו מעת לעת דחייה, כן.
דוד רותם: אז אני רוצה שכן יהיה כאן את הסעיף הזה.
23591: לגבי פרט ו (1) – גם פה חשבנו שיש טעם להכניס את הסייג הזה כי מדובר על מכרזים לתפקידים בכירים ברשויות מקומיות.
23591: רציתי להוסיף שמבחינת הניסוח קיבלתי הערה מנציגה של משרד הפנים בעקבות ההחלטה של היושב ראש בדיון הקודם שזה יכלול גם רשויות מקומיות, גם עיריות ומועצות מקומיות ואזוריות, לא כולל איגודי ערים, ורק כאשר היועץ המשפטי הוא עובד של הרשות והוא לא - -
23591: בכל מקרה, גם פה- - להכניס את הסייג הזה.
23591: גם לגבי פרט ח', שגם שם מדובר על ענייני העסקה.
23591: גם שם חשבנו שיש טעם להוסיף את הסייג.
גבריאלה פיסמן: לגבי פרט ח' שוחח אתי נציג המלמ"ב קודם.
גבריאלה פיסמן: יש חובת פרסום ברשומות על הסמכות לפי התוספת.
גבריאלה פיסמן: בעניין של המלמ"ב יש כמה סייגים.
גבריאלה פיסמן: אני חושבת שכדאי להתייחס לזה.
30083: הסייג היחידי הוא שבחוק להסדרה נקבע שהצו לא טעון פרסום.
30083: זאת אומרת, רשימת הגופים שמונחים, בגלל הרגישות שלהם הם לא טעונים פרסום.
30083: כך שצריך לשלב איזשהו סייג שלא תהיה התנגשות, בעניין הזה, כי כאן, בפרט ח', בתוספת הראשונה, נאמר שרשימת גופים אלה תפורסם ברשומות.
דוד רותם: אתה רוצה למחוק את זה.
30083: רק לגבי פרט (2) ופרט (3) בתוספת הראשונה בחוק להסדרת הביטחון, כדי שלא יכיל את כל הגופים בפרט ח'.
23591: פרט ט ( 1) – לא היו סמכויות של שר הביטחון - - פרט ט (2) – גם העניין הזה, היה פה תיקון של הוועדה שהוסכם.
23591: גם מפקד צבאי - -שר המשפטים, והשר לביטחון פנים – הוועדה ביקשה להוריד את "או מי שהוא הסמיך לכך" וזה נתקבל.
23591: פרט י"ד – גם היה מוסכם ש -- , פרט ט"ו – זה גם אושר, והוועדה הסכימה להוסיף את -- הצוות המקצועי.
23591: 9 א' זה תיקון טכני שהנציגים של הצבא ביקשו לעשות.
23591: פרט כ"ו – גם כן, מה שהוועדה הגיעה אליו, בסופו של דבר, זה – ענייני כוח אדם שייקבעו בפקודות הצבא.
23591: פרט כ"ז (1) – היתה הסכמה, פרט כ"ז (2)- אנחנו סברנו שיש טעם להכניס את הסייג שהיושב ראש דיבר עליו.
דוד רותם: בכ"ז (2)- לא.
23591: זאת אומרת שהוועדה מאשרת את זה כמו שזה, ללא הסייג.
דוד רותם: חומר נפץ – שיכנעו אותי שזה לא מסוכן.
חנה מזור: -האחראי על היבוא של חומרי נפץ?